2 IS  S2-/& 


L xv i.  9 VKV 


Vi 


Digitized  by  the  Internet  Archive 
in  2017  with  funding  from 
Wellcome  Library 


https://archive.org/details/b29309748 


DISSERTATIO 

INAUGURALIS  MEDICA 

D F, 

CORTICE  CHI  NA  E, 

QUAM 

CONSENSU  ET  AUCTORITATE  EXCELLENTISSIMI 
AC  ILLUSTRISSIMI  DOMINI 

PRAESIDIS  ET  DIRECTORIS, 


PERILLUSTRIS  AC  SPECTABILIS  DOMIINT 
DECANI, 

CLARISSIMORUM  D.  D.  PROFESSORUM, 

PRO 

DOCTORIS  MEDICINAE  LAUREA 


in  antiquissima  ac  celeberrima  Universitate  Yinclobonensi 
RITE  OBTINENDA 

publicae  disquisitioni  submittit 

.1  0 S E P II  U S KLUK  Y, 

Mo ravus  Weisskirchcnsis. 


In  'l  bescs  adnexis  disputabitur  in  Universitatis  aedibus  die  5 mensis  Augusti 

MDCCCXX1X. 


VIENNA  E. 


EXCUDEBAT  J.  V.  SOUINGEII. 


CAPUT  I. 


II  i s t o r i n. 

Cortex  cinclionae  a variis  circumstantiis  multa  ac- 
cepit nomina,  uti  sunt:  cortex  cbinae,  cortex  pe- 
ruvianus,  cortex  febrifugus,  Cbina- Cliina , Quin- 
quina,  pulvis  Comitissae,  pulvis  patrum,  pulvis 
Jesuitarum,  pulvis  cardinalis  dc  Lugo,  pulvis  anti- 
quartius.  Ab  americanis  vocatur  Gann  aperide 
vel  etiam  casca  r illa,  ab  Hispanis  palo  dc  ca- 
lentur a s , ab  An  glis  p eruvia  n b a r k,  J c- 
suits  bark;  gallicc  Quin  quin  e audit  seu 
ccorce  du  Pcrou,  italicc  cliina,  cliina- 
eh  i n a , cortcccia  d c 1 Peru,  germanice 
Chinarinde  j Ficbcrrindc  pcnivianische  Ruide. 

Virtus  febrifuga  hujus  corticis  juxta  opinionem 
plurimorum  autorum  incolis  Americac  a longiore 
ast  incerto  tempore  nota  jam  erat,  odialisque  Eu- 
ropaeis sollicite  ab  bis  celata  , donec  circa  annum 
i05i°>  praefectus  hispanus  urbis  Loxae,  febre  inter- 
mittente decumbens,  ab  indo  quodam  gratitudinis 
causa  ope  bujus  corticis  sanitati  restitutus,  et  de 
virtute  ejus  salutifera  edoctus  est.  Alii  vero,  inter 
quos  cel.  Jlumboldt,  contendunt,  Jesuitas  a sa- 
pore corticis  amaro  inductos  fuisse,  ut  eum  in  febre 
intermittente  tentarent,  et  optimo  quidem  cum  suc- 

cessu , lalique  modo  liispanis  in  America  habitan- 
tibus famam  hujus  fehrifugi  innotuisse.  Omnes  ta- 
men conveniunt,  uxorem  comitis  dei  C inebon, 
proregis  regni  peruviani , anno  i658  in  metropoli 
Lima  febre  tertiana  periculose  decubuisse , quin 
medici  morbum  profligare  potuissent.  Quo  audito 
praefectus  urbis  Loxae,  corticem  qua  remedium 
tutum  comiti  dcl  Cinchon  comcndavit , quo,  post 
experimenta  in  pluribus  aegris  optimo  cum  suc- 
cessu prius  instituta,  assumpto,  comitissa  a morbo 
gravi  penitus  liberata  est;  bine  nomen  pulvis  co- 
mitissae.  Anno  1640,  regnante  in  Hispania  Phi- 
lippo quarto,  comite  dei  Cinchon  in  Hispaniam 
reduce,  hujus  archiater  Joannes  de  Vcga  cor- 
ticem in  Europam  transtulit,  ubi  in  Hispania  vires 
ejus  antifebriles  experimentis  compluribus  compro- 
batae sunt.  Anno  1649  patres  Jesuitae  chinam  ex 
America  Romam  transtulerunt,  ubi  cura  cardinalis 
de  Lugo  religiosis  et  pauperibus  aegrotantibus 
sub  forma  pulveris  gratis  distribuebatur,  unde  no- 
men pulveris  cardinalis  de  Lugo,  patrum  et  Jesui- 
tarum  accepit.  Eodem  anno  cura  Pontificis  Inno- 
centii  X Romae  schaedion  prodiit  circa  usum 
chinae  contra  febres  tertianas  et  quartanas,  quod 
sequentia  praecepit:  Sumantur  duae  drachmae  cor- 
ticis, tundantur  subtiliter,  et  per  selaceum  traji- 
ciantur. Tres  horas  ante  paroxysmum  pulvis  ma- 
ceretur in  vini  albi  potentis  cyatho  , et  frigore  in- 
cipiente sumatur  tota  dosis.  Ab  boc  tempore  mox 
ulterius  per  Europam  hujus  remedii  fama  divulgata 
est.  Ast  insurrexerunt  medici,  inter  quos  praeci- 
pue Chifflct  et  Piem]),  validi  corticis  chinae 


oppugnatores,  qui  ipsi  non  solum  virtutem  medi- 
cam denegarunt,  sed  et  morbos  secundarios  mul- 
tos imputarunt.  Quod  vero  mirandum  non  est,  si 
consideramus , quod  ob  pretium  magnum  corticis 
cliinae,  loco  hujus  cortices  alii  succo  aloes  inqui- 
nati, vel  cortex  cliinae  edoctus,  aut  efficacia  sua 
per  infusionem  orbatus,  vendebatur,  quod  medici 
in  administrationis  modo  magnopere  ab  instructione 
primaria  recesserant,  quod  aegri  saepissime  pul- 
verem cliinae  absque  medici  consilio  contra  febrem 
intermittentem  assumebant,  quodque  febres  inter- 
mittentes ex  natura  sua  saepius  morbos  secundarios, 
uti  e.  g.  dispepsiam,  icterum,  hydropem,  languo- 
rem et  similia  inducunt,  qui  injuste  cliinae  usui  ad- 
scribebantur.  Nec  deerant  denique  medici  avari  , 
qui  corticem  cliinae  ea  ratione  detestabant , quia 
brevi  ejusmodi  febrium  sanatione  occasionem  amit- 
tebant aegrorum  crumenas  emulgendi.  Tali  modo 
remedium  hoc  praestantissimum  oblivioni  fere  tra- 
ditum est,  ita  ut  Robcrtus  Talbot,  empiricus 
Angliis , qua  arcanum  eo  uteretur  ; donec  anno 
1679  Galliae  rex  Ludovicus  XIV  ab  eodem 
Talbot,  postquam,  uti  nonnulli  a junt,  filium 
ejus  primogenitum  a febre  quadam  sanaverat,  ar- 
canum duobus  millibus  Ludovicorum  aureorum , 
et  annuo  stipendio  totidem  francorum  comperavit, 
et  publici  juris  fecit.  Ab  eo  tempore  cortex  cliinae, 
quamvis  non  deficerent  ejus  adversarii,  semperqua 
remedium  efficacissimum  habitus  est  usque  ad  no- 
strum aevum. 

CAPUT  II. 


Consideratio  botanica. 

Seculum  integrum  a prima  introductione  corticis, 
de  quo  loquimur,  elapsum  erat,  et  desiderabatur 
adhuc  notio  botanica  arboris  eum  suppeditantis. 
Omnes  notitiae  usque  ad  illud  tempus  circa  hanc 
plantam  publicatae  vel  erroneae  vel  nimis  insuffi- 
cientes erant.  Carolus  Maria  de  L a Condam  i ne, 
qui  regiones,  a quibus  cortices  chinae  provenie- 
bant, visitaverat,  anno  1708  primus  descriptio- 
nem botanicam  laudabilem  arboris  chinae  typis  di- 
vulgavit *).  Juxta  lianc  descriptionem  praecl.  Car. 
L i n n £ anno  1742  in  secunda  editione  operis  inti- 
tulati : genera  plantaru m,  novum  genus  deli- 
neavit, sui  nomen  Cinchonae  in  lionorem  comitis 
vel  comitissae  dei  Cinchon  dedit,  atque  in  Spe- 
ci erum  plantarum  prima  et  altera  editione 
unicam  speciem  i.  e.  Cinchonam  officinalem  addu- 
xit. Anno  1759  cel.  Nicolaus  Jos.  a Jacquin  al- 
leram speciem  descripsit,  quam  cinchonam  cari- 
bacarn  nuncupavit,  quum  eam  in  insulis  caribaeis 
invenerat,  quae  nunc  vero  ad  aliud  genus  relata 
est,  et  exostemma  caribaca  audit.  Deinde  anno 
1760  J.  Coelcstinus  Mutis  in  Americani  meridio- 
nalem se  contulit,  ubi  arbores  chinae  accuratius 

•)  Charles  Maric  de  La  Condaminc  sur  Parbrc  du  Quiri 
(jiiiua.  Memoires  dc  lacad.roy.  des  scicnccs  a Paris,  1733. 

examinavit.  Anno  1777  Hyppoliuis  Ruiz  et  Josc- 
phus  Pavo  n cura  regiminis  liispanici  hoc  iter 
susceperunt,  ut  praeter  alia  et  cinchonae  genus 
uberius  illustrarent.  Maxime  vero  de  hac  re  bene- 
meritus  est  ccl.  Alexander  ab  Ilumboldt,  qui 
ab  anno  1799  l8o5  cum  Bonpland  Ameri- 
cani visitavit.  Ad  ulteriorem  generis  cinchonae  co- 
gnitionem tempore  reccntiori  contribuit  Augustus  a 
S a i n t - Ililaire  opere : Plantes  usuellcs 
des  B rasili  ens  Paris  1824.  Attamen  multum 
adhuc  abest,  ut  plenam  et  certam  habeamus  ge- 
neris cinchonae  cognitionem , nam  quivis  fere  bo- 
tanicus  alium  adducit  spccierum  numerum,  quae 
diverso  a variis  auctoribus  insigniuntur  nomine, 
et  una  cademque  species  ad  varia  genera  nonnun- 
quam  refertur.  Sic  Linne  duas  adducit  species, 
L a m b e r t undecim,  V a h 1 novem  , Mutis  sep- 
tem , Ruiz  et  Pavon  tredecim,  Pcrsoon  vi- 
ginti  et  unam,  et  Sprcngel  quindecim.  Suffici- 
ant igitur  hic  aliqua  circa  patriam  et  genus  cin- 
chonarum,  et  de  speciebus,  quarum  cortices  ma- 
xime in  usu  sunt. 

Crescunt  cinchonae  praecipue  in  provinciis, 
quae  olim  regnum  Peru  constituebant,  in  collibus 
et  montibus  Andium;  tenent  loca  a duobus  milli- 
bus ad  novem  millia  pedum  supra  mar  elevata  ; 
intra  gradum  vigesimum  latitudinis  meridionalis,  et 
undecimum  latitudinis  septentrionalis.  Inveniuntur 
praeterea  sub  simili  rerum  positione  in  regno  bra- 
siliensi,  et  in  insulis  Antillarum. 

Cinchonae  genus  pertinet  ad  classem  quintam, 
ordinem  primum  systematis  sexualis,  i,  e.  adpen- 

tandriam  monogyniam  ; ad  familiam  rubiacearum 
systematis  naturalis  ab  Ant.  Jus  si  eu,  a Curtio 
Sprengel  et  a Saint-Hilaire  refertur. 

Character  genericus  sequens  est:  Calix  supe- 
rus, parvus,  campanulatus,  quinquedentatus,  den- 
tibus acutis,  persistens.  Corolla  infundibuliformis , 
subhypocrateriformis , calice  multo  longior,  limbo 
patente  quinquefido.  Stamina  quinque,  medio  tubi 
inserta,  inclusa,  filiformia,  antheris  elongatis,  basi 
bifidis.  Germen  ovatum  inferum,  stylus  cylindricus, 
erectus,  stigma  bifidum.  Capsula  oblonga,  coro- 
nata, bivalvis,  a basi  ad  apicem  dehiscens;  locu- 
lamenta binapolisperma ; semina  seriato-imbricata, 
alata,  margine  lacero. 

Species  hic  adducendae  sequenti  insigniuntur 
charactere : 

I.  C inclio  na  condam  in  e a;  foliis  oblon- 
gis, utrinque  acutis,  glabris,  nitidis  , subtus  in 
axillis  venarum  scrobiculatis ; panicula  brachiata, 
ramosissima 5 dentibus  calicinis  ovato-  acutis ; co- 
rolla extus  pubescente,  laciniis  ovatis  acutis. 

Haec  species  in  honorem  de  La  C o n da- 
ni i n e , qui  primus  eam  descripsit , a cel.  H u m- 
boldt  condaminea  nominata  est,  et  largitur  cor- 
ticem chinae  fuscum.  Juvabit  hic  meminisse  habi- 
tus totius  plantae. 

Est  arbor  altitudinis  circiter  octodecim  pe- 
dum, diametri  unius,  sempervirens , sectione  ex 
undique  succum  luteum  adstringentem  fundens. 
Truncus  erectus,  cortice  rimoso  cinereo  vestitus ; 
rami  erecti,  teretes,  oppositi,  ad  nodos  obsolete 
tetragoni,  glaberrimi,  cortice  griseo  - viridicaute 

tecti.  Folia  sunt  pctiolata,  decussatiin  opposita,  ob- 
longa, utrinque  acuta,  integerrima,  utrinque  vi- 
ridia, glaberrima,  sub  - coriacea  , nitida  , in  axillis 
venarum  subtus  scrobiculata,  venis  nonnullis  rub- 
ris, longitudinis  mediae  quatuor  pollicum;  glan- 
dulae nudae.  Petioli  sunt  loliis  sexies  breviores, 
superne  plani,  inferne  teretes,  saepe  rubescentes. 
Stipulae  adsunt  binae  oppositae,  oblongae  acutae, 
carinatae,  deciduae.  Paniculae  florum  axillares  et 
terminales,  brachiatae,  trichotomae,  foliis  lon- 
giores, foliosae.  Pedunculus  et  pedicelli  breves, 
teretes,  rubescentes,  flores  albo -rosei;  bracteae 
floribus  breviores,  deciduae.  Calix  est  urccolatus, 
dentibus  ovato  - acutis,  patentibus.  Corolla  liypo- 
crateriformis , calice  sexies  longior,  tubo  pentago- 
no, limbo  quinquefido,  rarius  quadrifido,  laciniis 
ovatis  acutis  tomentosis,  faux  corollae  et  tubi  in- 
terna pars  rubra  glabra.  Stamina  numerantur  quin- 
que, rarius  quatuor;  filamenta  sunt  rubescentia, 
imo  tubo  adnata,  tertiam  tubi  partem  aequantia, 
suo  tertio  superiore  libera ; aetherae  parte  filamenti 
libera  duplo  longiores  flavae,  basi  bifidae.  Germen 
rubescens,  rotundum,  stylus  longitudinis  tubi, 
crassus,  teres,  stigma  viridescens  bifidum»  Capsula 
calice  coronata,  flore  tertia  parte  longior,  oblonga, 
bilocularis  , polysperma,  striato-costata,  medio  de- 
hiscens. Semina  compressa  , ala  membranacea  crc- 
nulata  cincta. 

Aduotandum  est  , quod  folia  hujus  speciei 
quoad  liguram  multum  variant,  praecipue  juniora; 
semper  tamen  inveniuntur  scrobiculi  et  glandulae. 
Ilanc  speciem  quidem  in  patria  sua  rariorem  nunc 

esse  dicant;  et  cortex  chinae  fuscus  teste  II  u ni- 
li oldt  promiscue  ab  ista  et  a varietate  quadam, 
quae  sat  frequens  invenitur,  quamque  ipse  Ilum- 
boldt  Ginchonam  scrobiculatam  vocat,  petitur. 

II.  Cinchona  lancifolia  Mutis;  foliis 
lanceolatis,  acutis,  basi  angustatis,  utrinque  gla- 
bris non  scrobiculatis,  calice  campanulato,  dentibus 
acuminatis;  laciniis  corollae  lineari  - lanceolatis. 

Auctorum  complures  ab  hac  specie  corticem 
chinae  regium  repetunt;  ast  Bergen  in  sua  mo- 
nograpliia  de  corticibus  chinae  contendit,  speciem, 
quae  istum  corticem  suppeditat,  adhuc  incognitam 
esse.  In  sequentibus  distinguitur  ab  aliis  speciebus. 
Arbor  solitaria,  altitudinis  a triginta  pedibus  ad 
quadraginta,  diametri  ad  quatuor  usque  pedes; 
truncus  cortice  fusco  vix  scabro  munitus  , rami 
sunt  erecto  - patuli,  ad  apicem  magis  foliosi; 
folia  opposita,  lanceolata  oblonga,  non  scrobicu- 
lala,  utrinque  glaberrima,  subtus  venis  purpureis 
notata;  stipulae  basi  coadunatae,  caducae.  Panicula 
est  terminalis,  magna,  composita,  foliosa;  bracteae 
subulatae,  deciduae.  Calix  est  purpurascens,  den- 
tibus brevissimis;  corolla  extus  tomentosa,  tubo 
cylindrico,  limbi  laciniis  brevioribus.  Capsula  ob- 
longa, sursum  attenuata,  fere  pollicaris,  transverse 
latior  ex  rubro  fusca.  Semina  largo  margine  denti- 
culato membranaceo  cincta. 

Habitat  loca  elevatiora  prope  St.  Fe  et  in  nova 
Granata. 

III.  Cinchona  cordifolia  Mutis;  foliis 
subrotundo-ovalis,  subcordalis,  subtus  tomentosis, 


supra  glabris;  paniculis  subcorymbosis,  capsulis 
oblongis  subcylindricis. 

Dat  corticem  cliinac  flavum. 

Distinguitur  praesertim  foliis  subrotundo  - ova- 
tis, subcordatis,  subtus  tomentosis,  paniculis  dif- 
lusis,  pubescentibus,  staminibus  duplo  longiori- 
bus, dentibus  calicinis  late  rotundatis  mucronula- 
tis,  ct  capsulis  glabris  ccostatis. 

Minorem  altitudinem  adquirit,  et  habitat  ne- 
mora montosa  provinciae  Quito  et  novae  Granatae. 

IV.  C i n c h o n a oblongifolia  M u t i s ; fo- 
liis oblongis  acutiusculis  pilosis,  panicula  terminali 
brachiata,  laciniis  corollae  linearibus. 

Ab  hac  specie  derivatur  cortex  cliinac  ruber, 
epiod  a Bergen  in  dubium  vocatur,  de  quo  adhuc 
infra. 

Dignoscitur  haec  species  foliis,  ramulisque 
utrinque  pilosis,  panicula  brachiata  subcorymbosa 
pilosa , corolla  pariter  pilosa,  antlieris  lilamento 
triplo  longioribus,  stigmate  bipartito , et  capsula 
ovata. 

Habitat  nemora  provinciae  Quito  ct  novae  Gra- 
natae ad  minorem  altitudinem  quam  cinchona  lan- 
cifolia ; non  solitaria. 

CAPUT  III. 


Characteres  corticum  diagnostici. 

Colliguntur  cortices  chinae  sequenti  ratione  : col- 
lectores corticum,  casca rillcros  dicti,  corticem 
in  loco  trunci  altiore  cultro  usque  ad  lignum  inci- 
dunt , et  frustum  deinde  detrahunt ; si  post  duo 
vel  tria  minuta  corticis  detracti  pars  interna  et  pars 
ligni  denudata  colorem  rubescentem  contrahit,  cor- 
tex maturus  aestimatur.  Si  hoc  vero  non  accidit  de- 
tractio corticis , qui  immaturus  censetur  , suspen- 
ditur. Arbor  decorticationi  destinata,  tunc  caesa  a 
plantis  adhaerentibus  et  ramis  majoribus  liberatur, 
et  deinde  cortice,  tempestate  sicca,  ne  cortex  cor- 
rumpatur, spoliatur.  Qui  nempe  corticem  colligit, 
casca r illero,  firmato  sinistra  manu  trunco  vel 
ramo,  dextra  cultro  munita  corticem  usque  ad  lig- 
num incidit,  eum  parum  elevat,  et  deinde  de  re- 
pente frustum  pro  joossibili  longum  detrahit.  Frusta 
tali  modo  collecta  sub  tempestate  sicca  singulatim 
aeri  libero  exponuntur,  ut  siccentur,  quo  fit  ut 
margines  longitudinales  se  se  approximent,  et  frusta 
in  cannulos  clongatos  plus  minus  ve  perfectos  con- 
volvantur, qui  saccis  inclusi  mercatoribus  vendun- 
tur, et  ab  his  in  cistis  plerumque  vel  s eronis, 
ad  portus  Europae  transmittuntur. 

Ab  initio  paucae  tantum  corticis  chinae  spe- 
cies in  comercio  inque  medicina  occurrebant,  vel 

saltem  non  tam  stricte  distinguebantur.  Ast  detec- 
tio tot  spccierum  cinchonae,  aliorumquc  generum 
cinchonae  affinium,  necessario  effecit,  ut  etiam  va- 
rietates corticum  cliinae  non  parum  multiplicaren- 
tur. 01»  hanc  multiplicitatem  corticum,  qui  sub  no- 
mine cliinae  venduntur,  omnino  necessaria  est  dis- 
tinctio cliinae  verae  ct  cliinae  spuriae,  quae  etiam 
nova  mercatoribus  audit.  Ista  comprehendit  cortices 
a spccichus  cinchonae  oriundos,  ct  chininam  vel 
cinchoninam  continentes j cliina  spuria  vero,  sive 
nova,  cortices  ab  aliis  generibus  arborum,  uti  ex- 
ostemma,  cosmibuena,  macrocncmum,  portlandia 
etc.  provenientes. 

Sed  ipsius  quoque  cliinae  verae  multae  dan- 
tur species,  quarum  secundum  Bergen,  praeci- 
puae sunt:  Cliina  loxa,  cliina  regia,  cliina 
f 1 a v a,  ch  i n a r u b r a,  c h i n a h u a n uco,  c h i n a 
huamalies,  et  cliina  de  Jacn  vulgo  ten- 
ch  i na.  Hic  tantum  de  primis  quatuor  speciebus, 
ut  quae  medicis  hucusque  praesertim  in  usu  sunt, 
sermo  fiat. 

I.  C h i n a 1 oxa,  cortex  cliinae  fuscus  officina- 
rum , c a s c a r i 1 1 a f i n a d’  U r i t u s i n g a Ameri- 
canorum , hispanice  quina  de  Loxa,  gallice 
quinquine  c o u r o n n e , vel  q u i n q u i n a g r i s, 
anglice  Crown -ha  rk,  germanice  Kronchi- 
n a , grciue  Chinarinde  , a cinchona  condaminea 
petitur. 

Occurrit  in  frustis  convolutis  et  involutis  ‘) 
longitudinis  sex  ad  quindecim  pollices,  diametri  intra 

4)  Convoluta  dicuntur  lVusia,  si  margines  longitudinales  ita 
approximantur,  ut  tubum  penitus  clausum  efficiant  invo- 

duas  lineas  et  pollicem,  lineam  dimidiam  ad  duas 
crassis,  raro  hinc  inde  epidermide  spoliatis.  Su- 
perficies externa,  scabra,  fissuris  copiosis  transver- 
sis annulorum  ad  instar  notata,  colorem  exhibet 
schislaceum,  maculis  hinc  inde  cinereis  vel  et  pal- 
lidioribus et  flavescentibus  a lichenibus  adhaeren- 
tibus. Superficies  interna  laevis  coloris  est  cinna- 
momei,  hinc  inde  obscurioris,  et  quandoque  rubes- 
centis. Fracturam  offert  laevem,  quae  solis  radiis 
obversa  inter  corticem  externum  et  alburnum  puncta 
ostendit  splendida  resinosa  1).  Odore  gaudet  forti 
mucido,  subaromalico,  sapore  amaro,  adstringente, 
subacido  , parum  aromatico.  Pulverem  largitur  co- 
loris debilis  cinnamomei.  Infusum  hujus  corticis 
aquosum  frigide  paratum  parum  flavescit,  odoris 
et  saporis  cliinae  jam  particeps.  Decoctum  aquosum 
quamdiu  calet , coloris  ex  fusco  rubicundi  est,  non 
turbidum;  refrigeratum  turbatur,  colorem  offert 
flavo  - albicantem,  floccosque  albidos  ad  fundum 
vasis  dimittit.  Infusum  gallarum  praecipitatum  roseo- 
griseum,  sales  ferri  oxydulati  viridicans,  tartras 
lixivae  stibiatus  impure  album,  in  eo  producunt. 

II.  C b i n a regi  a,  cortex  cliinae  regius  off.,  cas- 
ca r i 1 1 a c a 1 i s a y a Amcric.  hispanicc  quina  c a 1 i- 
s a y a,  gallicc  q u i n q u i n a r o y a 1,  anglicc y e 1 1 o w- 
bark,  germanicc Ku/iigsrinde,  a pluribus  a cinclio- 
na  lancifolia  derivatur,  quod  vero  Bergen  in  dubi- 
um vocavit,  et  speciem  incognitam  esse  contendit. 

Occurrit  in  frustis  convolutis  , subconvolutis 

luta  si  adeo  convolvuntur  ut  cannulum  constituant,  qui 
duplam  fore  parietem  exhibet. 

*)  a llergcn  nempe  dicit,  cortices  cliinae  constare,  epider- 
mide. cortice  proprio,  libro  et  alburno. 

<‘t  planis,  tres  ad  octodecim  pollices  longis,  dimi- 
diam ad  sex  lineas  crassis  , diametri  a duabus  li- 
neis ad  duos  pollices,  ]N'on  raro  hinc  inde  deficit 
epidermis,  ct  in  frustis  planis  etiam  cortex  exter- 
nus. Superlinies  externa  sulcis  ct  rugis  longitudi- 
nalibus, et  fissuris  transversis  insignita,  scabra, 
lichenibus  obsita,  colorem  ubi  epidermis  adest  lac- 
teo - caerulescentem , ubi  haec  deficit,  fuliginosum 
subhepaticum,  a lichenibus  hinc  inde  flavescentem 
ct  cinereum,  ostendit.  Superficies  interna  laevis  est, 
fibris  longitudinalibus  non  elevatis  distincta,  coloris 
obscure  cinnamomci,  quandoque  ferruginei  ct  ru- 
bescentis. Fractura  transversa  ad  partem  internam 
inaequalis,  fibrosa,  caeterum  laevis.  Odore  distin- 
guitur debili  mucido , sapore  subacidulo , intense 
amaro,  subaromalico , adstringente.  Color  pulveris 
saturate  cinnamomeus.  Infusum  aquosum  frigidum 
limpidum  est  pallide  ex  rubro  flavescens,  chinam  re- 
dolens sapiensque.  Decoctum  calidum  flavo -rubes- 
cens, dum  refrigeratur,  turbatur,  et  colorem  palli- 
diorem contrahit.  Ad  reagenlia  simili  modo  se  habet 
ac  china  fusca. 

III.  China  flava,  cortex  chinae  flavus  offi, 
cascarilla  a m ar i 1 1 a.  Americ., hispanice q u i n a 
de  Cartagena,  gallicc  q u i n q u i n a de  C a r- 
thagene,  anglice  Carthagena  bark,  germa- 
nice  gelbe  C hin  ar  inde. 

Haec  chinae  species  cum  priore  a nonnullis 
sub  uno  codcmque  nomine,  chinae  flavae  seu  re- 
giae nimirum,  consideratur 3 ast  habitus  externus 
corticis  ct  analisis  chemica  satis  demonstrant,  unam 
ab  altera  specie  mullum  differre. 

Cliinae  flavae  duae  habentur  varietates  in  co- 
mcrcio,  quarum  una  dura,  altera  fibrosa  dicitur. 
Utramque  a cinchona  cordifolia  derivare,  maxime 
probabile  est,  quamvis  Bergen  cbinam flavam  du- 
ram cinchonae  cordifoliac,  fibrosam  vero  cinclionae 
cuidam  nondum  definitae  adseribat.  Nam  maxima 
est  inter  bos  cortices  similitudo  externa,  et  anali- 
sis  cbemica  eadem  producta  ex  utraque  obtinuit; 
verosimile  igitur  est  cbinam  flavam  duram  ab  ar- 
boribus junioribus,  et  fibrosam  ab  illis  provectioris 
aetatis  desumi. 

China  flava  dura  occurrit  in  frustis  convolu- 
tis et  planis,  quatuor  ad  decem  pollices  longis,  di- 
midiam ad  duas  lineas  crassis,  quorum  diameter 
tres  ad  octo  lineas  attingit.  Superficies  externa,  in 
qua  epidermis  liinc  inde  desideratur  et  corticis  ex- 
terni pars,  fissuris  longitudinalibus  et  transversis 
provisa,  lichenibus  raris  cinereis  fuscisquc  obdu- 
citur, atque  colorem  exhibet  flavo- albicantem  et 
cinereum ; ubi  epidermis  deficit  obscure  cinnamo- 
meum  et  ochraceum.  Superficies  interna  sulcata 
et  fibrosa,  pallide  et  impure  cinnamomea  apparet, 
saepius  quoque  ochracea  et  pallide  flava.  Fractura 
fibrosa  est,  odor  debilis,  sapor  amarus  parum  ad- 
stringens,  pulvis  flavo-cinnamomeus. 

Cbina  flava  fibrosa  nonnisi  majore  frustorum 
mole,  quae  rarius  convoluta  occurrunt,  colore  flavo 
magis  praedominante,  et  fractura  magis  fibrosa  a 
cliina  flava  dura  distinguitur. 

Utriusque  infusum  aquosum  pallide  ex  rubro 
flavescii;  decoctum  colorem  rubescentem  offert , 
sub  refrigeratione  parum  lactescit,  ct  sedimentum 

deponit  quoad  colorem  kermeti  minerali  quodam- 
modo analogum,  magis  dilutum.  Decoctum  a tar- 
taro  emetico  et  a gelalina  animali  non  turbatur; 
ferrum  muriaticum  sedimentum  viridicans  causal ; 
infusum  gallarum  decoctionem  turbidam  reddit. 

IV.  Clii  na  rubra,  cortex  chinae  ruber  ofli- 
cinarum , hispanice  quina  roxa,  gallice  qu  in- 
quina rouge,  anglicc  red  bark,  germanicc 
rotlic  Chinari/idCj,  a cinchona  oblongifolia  de- 
rivatur. Suadente  Bergen  duae  occurrunt  in 
comcrcio  varietates  chinae  rubrae,  quarum  prae- 
stantior,  ct  frequentius  obvia  ab  incognita  quadam 
cinchonac  specie;  altera  vero  inferior  a cinchona 
oblongifolia  colligitur. 

Occurrit  in  frustis  convolutis  et  planis,  ista 
longitudinis  duorum  pollicum  ad  duodecim,  ad  duas 
lineas  crassa,  diametri  duarum  linearum  ad  polli- 
cem ; haec  duos  pedes  nonnunquain  longa,  ab  una 
quarta  parte  pollices  ad  tres  crassa,  latitudinis  unius 
ad  quinque  pollices  inveniuntur.  Superficies  externa 
hinc  inde  ab  epidermide,  rarius  a cortice  externo, 
denudata,  rugis  longitudinalibus  undulatis  conflu- 
entibus notatur,  verrucisque  oblongis.  Color  est 
grisco-brunescens  in  rubrum  vergens;  lichenes  ra- 
riores inveniuntur  cinerei  et  flavescentes.  Superfi- 
cies interna  inaequalis,  fibrosa  observatur,  coloris 
ferruginei  rubicundi.  Fractura  laevis  est  ad  super- 
ficiem internam  fibrosa,  coloris  rubro-brunei.  Odore 
debiliore  instructus  hic  cortex,  sapore  gaudet  in- 
tense amaro  adstringente.  In  pulverem  teritur  bru- 
neo -rubescentem.  Color  infusi  aquosi  saturate  fla- 
vescens observatur.  Decoctum  coloris  bruneo  ru- 

Licundi  cinnamomei,  dum  refrigeratur,  pallidior 
fit,  et  sedimentum  deponit  flavo-rubrum.  A tartaro 
emetico  oritur  in  eo  sedimentum  pallide  flavum,  a 
ferro  muriatico  viridescens,  a tinctura  gallarum  fla- 
vescens, a gelatina  animali  nullum. 

Monendum  tamen  est,  reagentibus,  quae  ad  ten- 
tandam  indolem  corticis  peruviani  hucusque  adhibita 
sunt,  parum  valoris  tribuendum  esse,  ut  quae  potis- 
simum in  materias  agunt,  aliis  quoque  corticibus  pro- 
prias.  Quum  vero  virtus  corticis  cliinae  specifica 
praecipua  materiae  peculiari,  cliininae  et  cincho- 
ninae,  de  qua  plura  mox  dicentur,  tribuatur,  rea- 
gens ad  dijudicandam  corticis  efficaciam  idoneum 
esset  infusum  gallarum,  cujus  acidum  gallicum  cum 
cinclionina  vel  cliinina  in  salem  congreditur  inso- 
lubilem, qui  praecipitatur.  Hinc  quo  copiosius  ab 
infuso  gallarum  oritur  praecipitatum,  eo  plus  cor- 
tex, qui  tentatur,  continet  de  cliinina  vel  cincho- 
nina,  eo  efficacior  hinc  aestimandus. 


CAPUT  IV. 


Pars  chimica. 


Jam  saeculo  praegresso  cortex  cliinae  repetitis  vi- 
cibus chemicis  investigationibus  subjectus  est.  Sic 
Kentish  anno  1784,  et  Skc'eie  anno  1786  cor- 
ticem cliinae  rubrum,  lc  Vavasseur  (Journal de 
Pbysique  parRozier  1 790^  et  A u fm  k 0 1 b (dissert. 

dc  cortice  caribaeo,  Gottingac  I7(b”)  cliinam  cari- 
baeam  clicmico  submiserunt  examini.  Serius  prae- 
cipue F o u r c r o v , B e r t h o 1 1 e t , V a u q u e 1 i n , 
(Annales  de  Chimic  T,  NUI,  X\  l,  JdX)  llcrmb- 
s t ii  d t ct  T r o m m s d o r f (Trommsdorf  Journal 
der  Pharmacia  D.  IV,  XX\  ),  operam  dederunt,  ut 
naturam  corticum  cliinae  clicinicc  illustrarent.  Ast 
progressus  clicmiae  analises  istas  nobis  insuflicicn- 
tes  reddiderunt,  quam  ob  rem  carum  meminisse 
sufficiet. 

Anno  1820.  PelleticretCaventou  dili- 
gentem ct  completam  cliinae  fuscae,  regiae  ct  rubrae 
analisim  instituere  , cujus  resultata  bic  adducantur. 
Invenerunt  nimirum  in  cortice  fusco 

1.  cinclioninam  acido  cbinico  nuptam, 

2.  materiam  sebaceam  viridem, 

5.  materiam  colorantem  rubram  insolubilem, 

4-  materiam  rubram  solubilem  , (principium 
tanninum), 

5.  materiam  colorantem  flavam, 

6.  calcem  cliinicam , 

7.  gummi , 

8.  amylum, 

9.  materiam  ligneam. 

In  cortice  regio 

1.  chininam  cliinicam, 

2.  materiam  sebaceam  viridem , 

o.  materiam  rubram  insolubilem, 

4.  materiam  rubram  solubilem  (tanninum), 

5.  materiam  colorantem  flavam, 

6.  calcem  cliinicam, 

7.  amylum, 

8.  materiam  ligneam. 

In  cortice  rubro 

1.  cinchoninam  cliinicam, 

2.  cbininam  chinicam, 

3.  materiam  sebaceam  viridem, 

4.  materiam  rubram  insolubilem , 

5.  materiam  rubram  solubilem, 

6.  materiam  colorantem  flavam, 

7.  calcem  cbinicam, 

8.  amylum, 

9-  principium  lignosum. 

Cortex  chinae  fuscus  continet  cluas  millesimas 
partes  cincboninac  purae,  regius  octo  millesimas 
cliininae  purae,  et  ruber  octo  millesimas  cincho- 
ninae  et  septemdeciin  cliininae. 

Cortex  ruber  maximam  quantitatem  principii 
rubri  insolubilis  tenet,  minorem  regius,  minimam 
fuscus.  Principium  tanninum  in  singulo  cortice  qua- 
litate quidquam  differt,  et  in  cortice  regio  minore 
quantitate  adest  ac  in  reliquis.  Reliquae  partes  con- 
stituentes non  differunt.  (Annales  de  Cbimie  et 
Physique  par  Gay-Lussac  et  Arago  T.  XV .) 

Pfaff  in  cortice  chinae  fusco  cinchoninam 
et  chininam  invenit,  et  quidem  plus  cliininae  ac 
cinchoninae  (Bergen,  Versuch  ei/icr  Munogra- 
phic  der  Chi/icirinden.  Hamburg  1820),  Quum  vero 
chcmici  complures  existentiam  cliininae  in  cortice 
fusco  negant,  haec  differentia  nonnisi  ex  cortice 
diverso  explicari  potest. 

Cortex  chinae  flavus  praeter  chinatem  cliini- 
nae,  cinchoninae,  et  calcis,  iisdem  constat  princi- 
piis ac  cortices  reliqui j principium  tanninum  vero 

minore  proportione  invenitur.  P faff  ex  centum  lib- 
ris hujus  corticis  extraxit  uncias  7,083  cinchoninac 
purae,  et  6,250  cliininac  sulpliuricae. 

Materia  sebacea  coloris  viridis  est  vel  auran- 
tiaci,  sapore  nullo  peculiari  praedita;  solvitur  in 
alcoliolc  fervido,  ex  quo  post  refrigerationem  iter- 
um secedit;  facillime  solvitur  jn  aethere  sulpliu- 
rico  ; cum  alcalibus  causticis  in  saponem  con- 
greditur. ' 

Materia  rubra  insolubilis,  aPellct.ier  ronge 
cinchonique  nominata,  colorem  offert  rubro- 
fuscum,  nec  saporem  nec  odorem  manifestat;  aqua 
insolubilis  cedit  acidis  dilutis  et  solutioni  lixivae 
causticae,  ex  qua  acidorum  ope  iterum  praecipita- 
tur. Solvitur  quoque  in  alcohole  fervido. 

Principium  tanninum  rubro-fuscum , saporis 
adstringentis , solvitur  in  aqua,  et  praecipitat  ge- 
latinam  animalem  ex  sua  solutione,  ita  et  sales  ferri 
colore  viridicante,  et  tartratem  lixivae  slibiaturn 
colore  luride  albo. 

Materia  colorans  flava  solvitur  in  aqua,  alco- 
hole et  aethere,  saporis  expers.  Gurami,  amylum 
et  materia  lignosa  iisdem  gaudent  proprietatibus 
ut  in  aliis  substantiis  vegetabilibus. 

Calx  chinica , quae  in  corticibus  chinae  oc- 
currit, sub  evaporatione  coit  in  crystallos  minimas 
prismaticas  quadri-velsexlatcrales  ; solvitur  in  decem 
partibus  aquae,  resistit  alcoholi;  sapore  gaudet  de- 
bili amaro,  igni  exposita  resolvitur. 

Praesentia  acidi  cujusdam  in  cortice  chinae  jam 
saeculo  elapso  chemicis  innotuit;  Vauquclin  at- 
tamen primus  fuit,  qui  viginti  circiter  ante  annos, 


22 


hoc  acidum  sui  generis  esse  demonstravit,  ciquc 
nomen  acidi  chinici  imposuit,  quod  cum  calce  junc- 
tum in  cortice  cliinae  invenerat.  Pelletier  et  C a- 
ventou  anno  1820  ejus  connubium  cum  cinclio- 
nina  et  chinina  docuerunt.  Acidum  chinicum,  quod 
ex  chinate  calcis  ope  acidi  oxalici  obtinetur,  si 
purum  est,  non  coit  in  crystallos  distinctas,  sed 
sub  evaporatione  in  massam  tantum  concrescit  cry- 
stallinam, coloris  brunesccntis;  sub  contactu  at- 
mospherae  non  mutatur,  solvitur  facillime  in  aqua, 
saporem  inducit  acidum,  subamarum  si  aliquid 
chininae  vel  cincboninae  ipsi  adhaeret.  Sub  actio- 
ne caloris  fortioris  decomponitur  ; cum  alcalibus 
et  nonnullis  oxydis  metallorum  in  sales  congreditur. 


De  cinchonina. 

Anno  1811  Lisbonae  Gomes  materiam  ama- 
ram peculiarem  ex  conice  fusco  obtinuit,  attamen 
non  penitus  puram,  ut  ipse  credidit,  sed  materia 
pingui  adhuc  inquinatam.  Pelletier  et  Caven- 
$ o u ideo  tamquam  primi  considerandi  sunt,  qui 
cinchoninam  puram  parandi  modum,  docuerunt, 
et  qui  in  china  regia  aliud  principium,  a priori 
distinctum,  quodque  chininam  (Quin  i ne)  di- 
xerunt, invenerunt.  Methodus,  qua  sibi  cincho- 
ninam parabant  est  sequens.  Cortex  cliinae  fuscus 
ruditer  tusus  repetitis  vicibus  sub  leni  calore  cum 
alcoholc  rcctilicato  digeritur.  Liquores  alcoholici 
commixti,  leni  submittuntur  destillationi,  addendo 
sub  fine  operationis  partem  aquae  destillatae,  ne 

calor  massam  remanentem  decomponat.  Residuum 
liltro  committitur,  ubi  ab  aqua  liberatum  solutione 
lixivae  diluta  tractatur,  donec  liquor  adfusus  limpi- 
dus secedat.  Tunc  massa  in  liltro  remanens  aqua 
destillata  abluitur,  et  olfert  colorem  albo- virides- 
centem, et  adspectum  resinosum.  Hoc  est  cincho 
nina , quam  Gomes  paravit.  Haec  solvitur  in  acido 
muriatico  dilutissimo , sub  qua  solutione  secedit 
quantitas  sat  notabilis  materiae  pinguis  viridis,  Ilaec 
solutio  filtrata  coquitur  cum  magnesia  pura  \ sedi- 
mentum inde  natum,  aqua  destillata  perfecte  ab- 
lutum et  siccatum,  solvitur  in  spiritu  vini  rectili- 
catissimo,  qui  sub  evaporatione  cinchoninam  sub 
forma  crystallorum  dimittit,  quae  iterata  solutione 
in  alcoliole,  et  evaporatione  ulterius  depurantur. 

Juxta  reccntiorem  ejusdem  Pellctier  nor- 
mam extractum  cliinac  fuscae  alcobolicum'  coqui- 
tur cum  acido  muriatico  dilutissimo.  Liquori  fil- 
trato  additur  abundans  magnesia  pura.  Praecipita- 
tum inde  exortum  aqua  destillata  ablutum  et  sic- 
catum ratione  supradicta  tractatur. 

Obtinetur  quoque  cinchonina  pura  sequenti 
ratione  : cortex  fuscus  coquitur  cum  aqua  acido, 
muriatico  impraegnata.  Decoctum  colatum,  addita 
calce  extincta,  iterum  coquitur,  quo  lit  ut  cincho- 
nina  muriatica  sub  prima  cociione  fonnata  decom- 
ponatur,  et  cinchonina,  in  aqua  insolubilis,  prae- 
cipitetur. Sedimentum  a liquore  separatum  aqua 
destillata  abluitur,  ut  partes  solubiles  adhaerentes, 
calx  muriatica  et  chiniea,  et  removeantur,  et  sicca- 
tur. Deinde  ope  coctionis  cum  alcoliole  cinchonina 
extrahitur,  quae,  alcoliole  per  evaporationem  dis- 

pulso  , in  massam  crystallinam  concrescit.  Ilacc 
adhuc  flavescens  in  acido  quodam  multum  diluto 
solvitur,  ut  addito  carbone  animali  a materia  colo- 
rante liberetur ; deinde  solutio  calce  cxliucta  iterum 
tractatur,  et  sedimentum  cum  spiritu  vini  digeritur, 
qui  post  evaporationem  cinchoninae  crystallos  pu- 
riores relinquit. 

Cinchonina  pura  tali  modo  obtenta  sistit 
crystallos  prismaticas  quadrilalerales , vel  acicula- 
res,  decolores  vel  albidas;  sub  aeris  contactu  non 
mutatur,  in  aqua  difficillime  solvitur,  ita  ut  2500 
partes  aquae  fervidae  ad  solutionem  requirat ; bine 
non  nisi  serius  lingua  saporem  percipit  amarum. 
Facile  solvitur  in  alcohole,  praeprimis  fervido,  cui 
saporem  comunicat  intense  amarum,  illi  ehinae 
fuscae  analogum.  Parum  cedit  aetheri  sulphurico, 
et  oleis  tam  pinguibus  quam  aethereis.  Solutio  alco- 
holica cliartam  exploratoriam  rubram  caeruleo  tin- 
git colore.  Igni  exposita  sub  fusionis  initio  resol- 
vitur. Partes  ejus  constituentes  sunt: 
carbonii  . . 76, g? 

azoli  . . . Q,02 

oxjgenii  . . 7,?9 

hjdrogenii  . 6,22 

100,00  Quantitas  slochiomelrica  33,483. 

Cmn  acidis  complurimis  sales  format  plus  mi- 
nusvc  solubiles,  saporis  intense  amari,  qui  per 
alcalia  resolvuntur.  Sulphas  cinchoninae  oblinetur, 
si  liacc  acido  sulphurico  directe  saturatur;  sistit 
crystallos  parvas  decolores  prismaticas  quadrilatc- 
ralcs,  facile  solubiles  in  aqua,  minus  in  alcohole,  dif- 
licillime  in  aethere  , * saporis  intense  amari , virlu- 


lis  cliinae  participes.  Est  sal  neuter,  qui  constat 
88,5  partibus  cinclioninae,  et  11,5,  acidi  sulphu- 
rici.  Gallas  cinclioninae  oritur  si  decocto  cliinae 
luscae  infusum  gallarum  adfundilur,  ubi  hic  sal  in- 
solubilis eoiore  fusco  praecipitatur.  Obtinetur  etiam 
immediata  partium  constituentium  combinalionc  ; 
est  sal  neuter  in  aqua  frigida  insolubilis,  parum  in 
fervida.  Reliqui  sales  cinehonici,  minoris  hucusque 
dignitatis,  ut  plurimum  directa  partium  constituen- 
tium mixtione  oriuntur. 


De  e h i n i n a. 

C liini  na,  materia  alcaloides  anno  1820  a 
Peli  e lier  et  Cavento  u detecta,  ab  his  eodem 
modo  e cbina  regia  eliciebatur,  ac  cinclionina  e 
cliina  fusca.  Aptius  vero  sequenti  obtinetur  me- 
thodo : Cortex  cliinae  regius  in  pulverem  redactus 
coquitur  in  aqua  acido  hydrochlorico  impraegnata. 
Decoctum  liltratum  calce  extincta  tractatur.  Sedi- 
mentum exortum  aqua  destillata  frigida  abluitur  et 
siccatum  cum  alcoholc  rectificato  digeritur,  et  lacta 
unica  ebullitione  filtratur  et  destillationi  subjicitur, 
ut  alcohol  expellatur.  Residuum  post  evaporationem 
acido  sulphurico  diluto  saturatur.  Tunc  liquor  lil- 
tratur,  evaporatur,  et  crystalli  chininae  sulpliuricac 
obtentae , ope  carbonis  animalis  a materia  colo- 
rante liberatae,  vel  servantur,  vel  solvuntur,  calce 
extincta  ab  acido  liberantur  et  tunc  ope  alcoholis 
chinina  extrahitur  pura , quae  evaporato  alcoholc 
siccatur  et  servatur. 

C h i n i n a p u r a est.  massa  albicans,  non  cry- 
stallina, pulverulenta,  cpiae  acri  exposita  non  mu- 
tatur. Circiter  200  partes  aquae  fervidae,  multo  plus 
frigidae  ad  solutionem  requirit ; solvitur  facillime  in 
alcoliole,  parum  in  aethere  et  oleis  aethereis,  Sa- 
pore gaudet  intense  amaro;  et  manifestat  reactio- 
nem alcalinani.  Igni  exposita  fusionem  experitur, 
et  in  vapores  extenditur.  Partes  constituentes  sunt 
carbonii  . . 75,02 

oxygenii  . . 10,40 

azoli  . . . 8,45 

hjdrogenii  . 6,66 

100,53  Quantitas  slochiometrica  45,g06. 

Ex  connubio  acidorum  cum  cliinina  progre- 
diuntur sales  in  genere  facilius  solubiles , magis 
amari,  et  qui  formam  crystallinam  magis  amant, 
ac  sales  cinchonici;  alcalium  ope  resolvuntur. 

Sulphas  chininae  habetur  duplex,  nimirum  sal 
neuter  et  sal  cum  praevalente  acido.  Prior  obtine- 
tur, si  chinina  acido  sulphurico  directe  impraegna- 
tur, ut  neutra  reddatur.  Sulphas  chininae  neuter 
format  crystallos  aciculares,  splendentes,  aliquo- 
modo  flexiles,  quae  in  aqua  frigida  et  aethere  diffi- 
culter solvuntur;  facile  cedunt  aquae  fervidae  et  al- 
coholi. Sub  acris  actione  non  mutatur;  igni  expo- 
situs liquescit  et  in  vajiores  dissolvitur.  Sulphas 
chininae  acidulus  ex  connubio  chininae  cum  abun- 
dante acido  procedit;  coit  in  crystallos  decolores, 
pellucidas,  prismaticas  quadrangulares.  Aeri  expo- 
situs fatiscit,  solvitur  in  1 1 partibus  aquae  frigidae, 
in  alcoliole  difficilius.  Constat  in  100  partibus  65,5 
chininae,  i Q, l acidi  sulphurici,  et  1 7,4  aquae. 

CAPUT  V. 


De  usu  cliinae  therapeutico. 

Sui)  titulo  specifici  contra  febres  intermittentes 
mundum  medicum  pliarmacon  de  quo  agimus,  in- 
gressum est,  uti  ex  ipsius  historia  jam  patet.  Sed 
dignitas  illius  longe  major,  et  virtus  medica  magis 
extensa  diu  occultata  manere  non  potuit.  Nam  ex- 
perimenta a medicis  in  multifariis  morborum  for- 
mis instituta  mox  docuerunt,  cliinam  non  solum  in 
febribus  tam  intermittentibus,  quam  remittentibus, 
sed  etiam  in  caclicxiis  variis  , in  profluviis,  in  sup- 
purationibus, in  exanthematibus,  in  nevrosibus , 
imo  et  contra  gangraenam  et  cariem,  egregium 
esse  remedium,  quo  non  facile  superius  aliud,  llaec 
omnia  vero  melius  intelligentur  et  clarius  exponen- 
tur, si  aliqua  de  ejus  actione  in  organismum  hu- 
manum dixero.  Non  defuerunt  quidem  atroces  chi- 
nac  oppugnatores,  et  fors  adhuc  existunt,  qui  non 
solum  benignam  ejus  actionem  in  dubium  vocant, 
sed  et  mala  permulta,  quorum  praecipua  jam  supra 
adducta  sunt,  ipsi  tribuunt,  et  remedium  non  so- 
lum inutile  sed  et  periculosum  et  noxium  esse  con- 
tendere audent.  Inutile  autem  mihi  videtur,  om- 
nes has  objectiones  hic  adducere  et  confutare.  Suf- 
ficiat praeter  ea  quae  in  capite  primo  dixi,  memi- 
nisse, omne  remedium  si  intempestive,  incongrue 
vel  perverse  adhibetur,  damnum  inferre  posse.  Sic 


etiam  cortex  chinae  medici,  qui  rationalem  ejus  in- 
stituit usum,  nunquam  deludet  expectationcm.  Hinc 
prae  caeteris  necessarium  est  omnes,  in  quibus  a 
cliina  auxilium  cxpcctari  potest,  novisse  casus. 

Pertinet  cortex  chinae  ad  roborantia  praestan- 
tiora ; nam  non  solum  vegetationem  intendit,  ma- 
teriae plasticae  reproductionem  adjuvat,  liquatio- 
nem coercet ; sed  et  vitae  irritabili,  reactioni  prae- 
cipue vim  et  constantiam  addit,  et  debilitatem  ner- 
vosam tollit  et  nimiam  sensibilitatem  compescit. 
Ilinc  sub  congruo  ejus  usu  digestio,  materiae  pla- 
sticae et  sanguinis  elaboratio  et  nutritio  promove- 
tur et  emendatur  ; pulsus  , et  musculi  vim  et  con- 
stantiam adquirunt;  nervorum  functiones  languen- 
tes extolluntur,  et  ex  debilitate  alacriores  compo- 
nuntur ; sc-et  excretioncs  ex  debilitate  excedentes 
moderantur. 

Elucet  hinc  simul  status  organismi,  qui  chinae 
usum  interdicit.  Nonnisi  damnum  inferre  poterit 
chinae  usus,  i.  si  hvpersthenicus  viget  in  organis- 
mo status , praecipue  in  systemate  vasorum , uti 
febris  inflammatoria,  irritatio  vel  jam  ipsa  visceris 
cujusdam  inflammatio,  plelhora  universalis,  debi- 
litas ex  sic  dicta  suppressione  virium;  2.  si  adeo 
languet  digestio , ut  cliina  a viribus  ventriculi  su- 
bigi non  possit ; sordes  in  primis  viis  collectae,  alvus 
obstipa;  5.  si  stases  invenis  abdominalibus  inveni- 
untur, glandularum  viscerumque  adjacentium  tu- 
mores, infarctus,  obstructiones,  indurationes;  4.  si 
nimia  scnsibilitas  viscerum  pectoralium,  inflammatio 
chronica  in  his  vel  in  aliis  organis,  vel  congestio 
sanguinis  activa,  observatur;  5.  si  vitia  organica  di- 

versa,  induratio  ventriculi,  sciri  luis,  et  similia  ad- 
sunt ; 6.  si  tantus  debilitatis  vitalis  gradus  adest, 
et  sensibilitas  adeo  excedens,  ut  stimuli  et  si  mi- 
nores non  ferantur;  7.  Nonnunquam  peculiaris 
aceri  idiosvncrasia  cliinae  usum  vetat. 

Effectus,  cliinae  usum  intempestivum,  vel  in- 
congruum  insequentes  sunt:  sensus  ponderis  in 
ventriculo,  adpelcntia  prostrata,  nausea,  sensus 
debilitatis  universae,  alvus  clausa,  oppressio  pe- 
ctoris, anxietas,  pulsus  irritatus  quidquam  contrac- 
tus, saepe  irregularis,  abdomen  tumidum,  uti  et 
viscera  in  eo  contenta,  urina  parca,  silis,  et  secre- 
tiones omnes  imminutae.  Non  raro  in  similibus  ca- 
sibus vomitus  spontaneus  levamen  adfert. 

His  praemissis  morborum  formae  spcciatim 
enumerandae  veniunt,  in  quibus  cortex  cliinae  pro- 
ficuus habetur. 

Huc  pertinent: 

l.  m ori)  i febriles,  si  febris  debilitate  sti- 
patur et  sustentatur,  et  nisum  in  resolutionem 
ostendit,  inter  quas  praeprimis  febris  intermittens 
qualiscurnque  in  cbina  remedium  optimum  et  vere 
specificum  agnoscit,  si  nullum  adest  momentum  clii- 
nae adplicationi  contrarium.  Hinc  adhibetur  in  febre 
intermittente  simplici,  et  duplici,  quotidiana,  ter- 
tiana et  quartana;  deinde  in  febribus  perniciosis , 
ubi  omnis  rerum  cardo  in  eo  versatur,  ut  instan- 
tem, vitae  periculum  minantem,  praecaveamus  pa- 
roxysmum. Denique  in  febribus  intermittentibus  lar- 
valis. Sed  et  febris  hcclica,  et  suppuratoria,  febris 
nervosa  lenta  et  acula  , si  haec  typum  manifeste 

remittentem  servat,  et  febris  putrida,  colliquativa, 
egregium  inveniunt  in  china  remedium. 

U.  Gaehe  xiac  complures,  uti  tabes,  ex 
jactura  humorum,  seminis,  lactis,  sudoris,  sangui- 
nis et  aliorum,  ex  nimia  vitae  sensiferae  intentione, 
ex  exsuperante  resolutione  materiae  organicae.  In 
ipsa  phthysi  pulmonali  ad  finem  vergente  china 
vires  labentes  sustinere  et  vitam  aegri  procrasti- 
nare valet.  Sic  et  aliae  phthyses,  abscessus  et  ul- 
cera non  raro  cliinae  usum  admittunt.  Porro  scor- 
butus,  chlorosis,  ipse  hydrops,  qui  debilitati  vi- 
tali et  languenti  resorptioni  debetur,  non  raro  huic 
cedunt  remedio.  Sic  et  scroplmlae  et  rachitis.  In 
ipsa  gangraena  et  sphacelo  laudatur  cortex  chinae; 
in  carie  dentium. 

III.  P r o f 1 u v i a omnia  si  debilitate  vitali  sus- 
tinentur, vel  huic  innituntur,  uti  sunt:  profluvia 
cruenta,  blennorrhaeae,  diarrhoea,  lienteria,  genor- 
rhaea,  sudores  profusi,  suppurationes  largiores,  in- 
continentia urinae,  vomitus  chronicus  quandoque, 
et  similia. 

IV.  Morbi  vitae  sensiferae,  cum  lan- 
guore vitali,  et  stimuli  impatientia  incedentes,  qui 
sensibilitate  excedente  et  reactione  imbecilli  insi- 
gniuntur 5 c.  g.  hysteria,  epilepsia,  catalepsis,  cho- 
rea St.  Viti,  vertigo,  cephalaea,  melancholia,  et 
sic  porro. 

V.  Convalescentia  a morbis  gravioribus, 
qui  magnam  virium  prostrationem  et  materiae  or- 
ganicae consumptionem  reliquerunt. 

Monendum  tamen  est  cliinae  adplicationem, 
quamvis  nonnunquam  immediata  noceret,  possibi- 

lcm  feri , praemissa  praeparatione  aliqua  organo- 
rum digerentium,  quae  nunc  in  liberatione  cana- 
lis alimcntaris  a sordibus  ibidem  haerentibus  per 
solventia  vel  purgantia,  nunc  in  infarctibus  et  stag- 
nantibus per  medicamenta  idonea  solvendis,  nunc 
in  digestione  per  remedia  tonica  leviora,  amara 
vel  amaro -aromatica  emendanda,  nunc  in  nimia 
sensibili t ale  et  debilitate  ope  pharmacorum  leni- 
ter stimulantium  tollenda,  consistere  debebit. 


CAPUT  vi. 


De  subministrationis  modo. 

Praescribunt  medici  vel  ipsum  corticem  cliinac , 
et  varias  operationes  cum  eo  perficiendas  in  for- 
mula medica  pharmacopaco  designant,  vel  praepa- 
rata, quae  in  officinis  prostant,  seligunt,  et  haec 
vel  sola  vel  aliis  juncta  medicaminibus  exhibere 
praecipiunt.  In  utroque  casu  forma  ctdosis,  qua 
china  exhibenda  est  , in  considerationem  venit. 
Multiplices  sunt  formae,  quibus  hoc  pharmacon 
adaptatur,  ut  medici  votis  ct  morbi , cui  opponi- 
tur, indoli  respondeat,  ct  quae  breviter  hic  per- 
tractentur. 

Forma  simplicissima  est  pulvis,  qui  omnes 
quidem  recludit  corticis  virtutes,  sed  et  partem 
ligneam,  materiam  colorantem , amylum,  ct  male- 

riam  sebaceam  ; hinc  validas  requirit  digestionis 
vires  , et  minorem  ventriculi  scnsibilitatcm.  Prae- 
scribitur pulvis  alcoholisatus  seu  subtilissimus,  adul- 
to a scrupulo  ad  drachmam  unam  pro  singula  dosi 
ter,  quater,  vel  et  saepius  de  die  repetenda,  ad- 
dito remedio  aliquo  aromatico , pulvere  cinnamo- 
mi, calami  aromatici,  vel  simili,  aut  cum  vino  vel 
liquido  alio  aromatico  sumendus. 

Infusum  corticis peruviani  aquosum,  fri- 
gide paratum,  paucas  extrahit  partes  efficaces,  hinc 
levissimum  est  ex  remediis  chinaceis,  quod  nonnisi 
aegris,  qui  oh  debilitatem  magnam,  vel  nimiam 
scnsibilitatem,  et  digestionis  languorem  praeparata 
chinae  fortiora  nondum  ferunt,  praescribitur.  Su- 
mitur consuctim  uncia  una  chinae  pulveratae  et 
libra  una  aquae  communis,  infusione  per  viginti 
quatuor  horas  protracta.  Colatura  filtrata,  additis 
congruis  adjuvantibus  et  corrigentibus  exhibetur, 
ut  duo  cochlearia  cibaria,  vel  vasculum  dimidium 
omni  hi -aut  trihorio  sumatur. 

Infusum  chinae  vinosu  m eadem  ratione 
cum  vino  generoso  paratur,  maceratione  per  duos 
tresve  dies  protracta.  Dosis  eadem  ac  infusi  aquosi. 
Omnem  chinae  materiam  efficacem  solutam  in  se 
tenet,  hinc  majore  vi  roborante  ct  a vino  praecipue, 
stimulante  gaudet ; non  convenit  nimis  sensibilibus 
et  irritabilibus. 

Potest  etiam  parari  infusum  chinae  cum  cerc- 
visia,  quod  medium  tenet  locum  inter  aquosum  ct 
vinosum,  eodem  modo  caetcroquin  ac  haec  paran- 
dum. Pharmacopaea  Gallica  anni  lolQ  praescribit 
'cerevisiam  de  kinakina  ex  uncia  una  corticis 

pcruviani  fusci  in  cercvisiac  optimae  libris  duabus 
per  biduum  macerata.  Vinum  de  kinakina 
compos  it  um  ejusdem  pliarmacopaeac  iit,  chinac 
fuscae  unc.  sex,  ligni  quassiae,  corticis  winterani 
et  aurantiorum  aa  unc.  semis  in  libra  una  alcoholis 
per  quatuor  horas  digerendo,  et  additis  vini  gene- 
rosi libris  sex  liquorem  llltratum  servando. 

Decoctum  chinac  sat  magnam  principio- 
rum eilicacium  copiam  extrahit,  hinc  remedium  ro- 
borans efficax  sistit,  parum  stimulans,  quod  ta- 
men majorem  organorum  digerentium  reactionem 
requirit,  ac  infusa.  Paratur  ex  pulveris  corticis  un- 
cia semis  usque  ad  integram,  coquendo  cum  suffi- 
ciente quantitate  aquae  per  dimidiam  horam  vel 
integram  ad  colaturam  unciarum  octo  ad  libram 
unam.  Efficacius  fit,  si  aquae  pauxillum  acidi  mu- 
riatici vel  sulphurici  additur,  quod  eo  plus  cliini- 
nae  vel  cinchoninae  extrahit.  Sumitur  per  coch- 
learia vel  semivasculatim.  Pharinacopaea  gallica 
decocto  officinali  sub  finem  coctionis  grana  viginti 
muriatis  ammoniae  addere  jubet. 

Haec  sunt  formae,  in  quas  medici  corticem 
chinae  redigendum  praescribunt ; sequuntur  nunc 
praeparata  quaedam  chinae,  quae  in  pharmaco- 
poliis  adservanlur  , et  medicis  quoque  in  usu  sunt. 
Huc  pertinent: 

Extracta.  Occurrit  vero:  1.  extractum 
chinaejGarayensc,  ex  infuso  aquoso  frigi- 
do, magni  pretii,  parum  efficax,  nunc  vix  unquam 
amplius  adhibetur.  2.  extractum  aquosum, 
ex  decocto  evaporato  obtentum,  remedium  robo- 
rans mitius,  quod  ad  drachmam  unam  vel  duas  de 

dic  in  massa  pillularum,  vel  in  mixtura,  rarius  in 
holis  ct  electuariis  propinatur.  3.  Extractum 
cliinae  resinosum  scu  sp  iri  tuo  sum,  per 
evaporationem  tincturae  chinae  obtentum,  omnes 
partes  chinae  efficaces  continet  ; ad  drachmam 
unam  de  dic  uti  praecedens  proscribatur. 

Tincturae.  Tinctura  chinae  simplex  fit, 
dum  spiritus  vini  librae  quatuor  cum  unciis  quatuor 
corticis  contusi  per  plurcs  dies  macerantur,  ct  de- 
inde librantur  j remedium  sistit,  quod  partes  chi- 
nae efficaces  solutas  continet,  attamen  valide  sti- 
mulans, quod  ad  drachmam  unam  de  die  mixturis 
additur.  Tincturae  compositae  quoque  fiunt  dige- 
rendo corticem  chinae  in  aleoholc,  additis  tamen 
aliis  quoque  medicamentis.  Sic  ad  lincturam 
compositam  II  u xli  a m i sumuntur  cortices  chi- 
nae ct  aurantiorum , radix  serpcnlariae  virginia- 
nac,  crocus  ct  coccinella.  Elixirium  robo- 
rans Wliyttii  ingrediuntur  cortex  peruvianus 
fuscus,  cortices  aurantiorum,  radix  gentianae, 
spiritus  vini  ct  aqua  cinnamomi  simplex.  Ad  tinc- 
t u r a m k inaekinac  aethere  a m compos  i- 
tam  pharmacopaeae  gallicae  recipiuntur  corticis 
peruviani  fusci  unc.  duae,  corticis  cascarillae  un- 
cia semis,  cinnamomi  drachmae  tres,  stigmatum 
croci  drachma  semis,  sacchari  unciae  quatuor  et 
drachmae  sex;  conscissa  macerantur  per  biduum 
in  vini  hispanici  et  alcoholis  aa  libra  una  , et  li- 
quori librato  additur  aetheris  sulpkuriei  drachma 
una  cum  dimidia. 

Mors  uli  chinae  ex  pulvere  chinae,  sac- 

charo  ct  pauxillo  cinnamomi  1.  a.  conlccti  quondam 
pro  infantibus  in  usu  erant. 

Simili  ratione  conficiuntur  tabella  e kinae 
pharmaeopoeac  gallicae,  ad  quas  recipiuntur  octo 
partes  extracti  chinac,  sexaginta  quatuor  sacchari 
albi,  et  una  cinnamomi ; omnia  cum  sufficiente  quan- 
titate mucilaginis  gumini  tragacanthae  in  tabellas 
redacta. 

Syrupus  chinac,  qui  fit  infusum  cliinac 
vinosum  cum  dupla  quantitate  sacchari  incoquendo, 
ad  unciam  senus  vel  integram  mixturis  additur. 

Denique  praeter  chininam  ct  cinchoninam  pu- 
ram, quae  rarius  praescribuntur,  in  officinis  prae- 
cipue sulphas  c li  i n i n a c adservatur , de  cu- 
jus parandi  methodo  jam  superius  dictum  est.  Ilie 
pauca  de  illius  virtute  et  adplicalionis  modo  sub- 
jungenda sunt.  Est  sulphas  chininae  remedium, 
quod  vires  corticis  chinac  egregias  in  minima  reclu- 
dit mole,  quod  omni  adaptari  potest  formae,  quod 
facile  a ventriculi  viribus  subigitur,  quin  phaeno- 
mena corticis  molesta  tam  facile  excitet,  quodque 
et  ab  aegris,  debilioribus  et  sensibilioribus  Lene 
fertur.  Hinc  merito  in  febribus  intermittentibus, 
et  nervosis  lentis,  in  tabe  nervosa,  in  morbis  ner- 
vosis, liysteria,  epilepsia,  vomitu  chronico  ex  de- 
bilitate nervorum,  et  similibus,  imo  ct  in  plithysi 
pulmonali  laudatur.  Forma  consuetissima  est  pul- 
vis vel  pillulae,  sed  potest  etiam  sub  forma  boli, 
ct  solutionis  vinosae  vel  aquosae  praescribi.  Dosis 
sit  grani  unius  ad  tres  ter  vel  quater  de  die  repe- 
tenda. 

Sed  cortex  chinac  cj usque  praeparata  non  so- 

lum  pro  usu  interno  adhibentur,  sed  etiam  externe. 
Ad  usum  externum,  qui  in  lotionibus,  fomentatio- 
nibus, et  clysmatibus  consistit,  ut  plurimum  infu- 
sum corticis  vel  decoctum  recipitur,  rarius  mix- 
tura cum  extracto  soluto.  Decoctum  ex  uncia  una 
corticis  clysteri  inservit  \ lotioni  vel  fomentationi 
partis  cujusdam  suppuratae,  ulcerosae  vel  gangre- 
nosae  vel  idem  decoctum  , vel  infusum  vinosum 
cum  eadem  corticis  dosi  paratum.  In  carie  dentium 
pulvis , vel  infusum  vinosum  prodest. 

Quoad  therapiam  febrium  intermittentium  id 
observandum,  quod  experientia  medicorum  claris- 
simorum confirmatum  est,  chinacea  eundem  imo 
ct  meliorem  effectum  praestare  , si  brevi  ante  in- 
gruentem paroxysmum,  et  dosi  minori  exhibentur, 
quam  si  toto  tempore  apyrexiae,  et  dosibus  majo- 
ribus ingeruntur.  Sic  drachmae  duae  pulveris  chi- 
liae  cum  pauxillo  vini  generosi , duabus  dosibus, 
vel  grana  quinque  sulphatis  chininae  bis  brevi  ante 
paroxysmum  porrecta,  saepe  suffecerunt  ad  suffla- 
minandum non  solum  instantem  sed  et  futuros  pa- 
roxysmos.  Hoc  tamen  magis  ad  therapiam  febrium 
intermittentium  spectat. 

INota.  Pharmacopaea auslriaca  anni  l8^0  prae- 
scribit corticem  chinae  fuscum  ct  regium , horum 
pulveres  et  extracta  aquosa. 

A p p e n cl  i x. 

Anno  praeterlapso  Sertum  er  in  cortice  cln- 
nac  novam  invenit  materiam  alcaloideam,  chininae 
ct  cinchoninae  quodammodo  analogam,  quamclii- 
no  id  inani  vocat,  quamque  ipsi  sulphati  chininae 
praeferendam  esse  censet.  Praecipitata  nimirum  , 
quae  alcalia  in  decoctis  cliinae  cum  acido  quodam 
dilutissimo  paratis  producunt,  praeter  chininam  et 
cinchoninam , aliam  quoque  continent  substantiam 
prioribus  analogam,  ct  quidem  cum  materia  qua- 
dam extracliva  (acido?)  brunesccntc  junctam,  a 
<pia  difficillime  separatur.  Haec  nunc  est  materia 
c li  i n o i d i n a , quae  si  a materia  illa  extracliva  li- 
berata est,  saporem  ct  colorem  eundem  manifestat 
ac  cliinina,  aqua  insolubilis,  distinguitur  majore 
capacitate  pro  acidis  et  reactione  alcalina  magna. 
Referente  eodem  Sertum  er  remedium  est  quod 
adhuc  melius  fertur  ac  sulphas  chininae,  et  mor- 
bos qui  huic  non  cedebant,  penitus  sufflaminavit, 
uti  febres  intermittentes  recidivas,  epidemicas,  per- 
niciosas et  larvatas.  Dedit  grana  duo  pro  dosi  ter 
de  die  superbibendo  pauxillum  aceti.  Doses  tales 
sex  ad  duodecim  effectum  desideratum  nunquam 
ipsi  denegabant,  quin  phaenomena  aliqua  ineongrua 
observare  potuisset.  (Ifufel  an  dJ s Journal  der 
practischeu  Ileilkunde , Jdnner  1829.) 


THESES  DEFENDENDAE. 


i. 

Phjsices  studium  medico  summe  necessarium. 

II. 

Non  datur  conlraindicatio. 

III. 

Utero  normali  jam  gravido,  impossibilis  est  superfoelatio. 

IV. 

Cbina  flava  dura  et  fibrosa  ab  eadem  arboris  specie  repetenda. 

V. 

Omne  medicamentum  acrit  stimulando. 

O 

YI. 

Medicaminis  cujusvis  effectus  est  productum  ex  illius  actione 


et  organismi  reactione. 


VII. 


Quantitas  medicamenti  cujusdam  porrecti  ejus  simul  mutat 
effectum. 

VIII. 

Cbina  est  diureticum, 

IX. 

Formulae  nimis  compositae  maxime  cavendae. 

X. 

In  morbis  praeprimis  acutis,  ad  crises  bene  attendendum 

XI. 

In  homoeopalhia  sunt  bona  mixta  malis. 

XII. 

Qui  indifferentia  praescribit  medicus,  saepe  juvat. 


